Иван Кръстев
Шоп на „стоп“

chitanka.info

Тръгнал с кораб, с влак на „стоп“,

минал сто тунела,

що ли дири този шоп

сред Венецуела?

В столицата КАРАКАС

вика, пръсти чупи —

нещо в този ранен час

иска да си купи.

Никой шопа не разбира,

що ли шопът сака?

Дават му: презрамки, бира,

щипки, два котака.

„Нѐчем!“ — той почесва плешка.

И току се блещи: „Грешка!“

Развълнува се градът.

Брей, какво да му дадат!

Що ли иска? Помогнете

да се върне с дар назад.

— Как?

— Обратно прочетете името на онзи град!

(КАРАКАС — САКА РАК)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.